

**"Халықтың санитарлық-эпидемиологиялық салауаттылығы туралы" Қазақстан Республикасының Заңына толықтырулар енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің 2005 жылғы 23 маусымдағы N 618 Қаулысы

       Ескерту. Қазақстан Республикасының Заңының жобасы Қазақстан Республикасының Парламентiнен кері қайтарып алынды - ҚР Үкіметінің 2006.03.30.  N 213  қаулысымен.

      Қазақстан Республикасының Yкiметi  **ҚАУЛЫ ЕТЕДI:**

      "Халықтың санитарлық-эпидемиологиялық салауаттылығы туралы" Қазақстан Республикасының  Заңына  толықтырулар енгiзу туралы" Қазақстан Республикасы Заңының жобасы Қазақстан Республикасының Парламентi Мәжілісінiң қарауына енгiзiлсiн.

       *Қазақстан Республикасының*

*Премьер-Министрі*

Жоба

 **"Халықтың санитарлық-эпидемиологиялық**
**салауаттылығы туралы" Қазақстан Республикасының**
**Заңына толықтырулар енгiзу туралы"**
**Қазақстан Республикасының Заңы**

       **1-бап.**  "Халықтың санитарлық-эпидемиологиялық салауаттылығы туралы" Қазақстан Республикасының 2002 жылғы 4 желтоқсандағы  Заңына  (Қазақстан Республикасы Парламентiнiң Жаршысы, 2002 ж., N 21, 176-құжат; N 23, 142-құжат; 2005 ж., N 7, N 8, 23-құжат) мынадай толықтырулар енгiзiлсiн:

      1) 1-бап мынадай мазмұндағы 14-1) тармақшамен толықтырылсын:

      "14-1) тәуелкелдi бағалау - қолданылуы мүмкiн санитарлық-iндетке қарсы (алдын aлу) iс-шараларды және соған байланысты Қазақстан Республикасының санитарлық-эпидемиологиялық қызметi өткiзетiн медициналық-биологиялық және экономикалық салдарларды ескере отырып, жұқпалы және паразитарлық аурулар қоздырғыштары немесе тасымалдаушылар енгiзiлуi және таралуы, сондай-ақ олардың химиялық, микробиологиялық, радиологиялық ластануына байланысты халықтың денсаулығы үшiн қауiпсiз емес тауардың әкелiну мүмкiндiгiн ғылыми негізделген тұрғыдан бағалау";

      2) 7-бап мынадай мазмұндағы 32), 33) және 34) тармақшалармен толықтырылсын:

      "32) халықаралық практикадағы жалпы қабылданған тәуекелдi бағалау әдiстерiн ескере отырып, тәуекелдi бағалауды жүргiзудiң тәртібiн белгiлейдi;

      33) егер бұл iс-шаралар елдiң аумағында халықтың санитарлық-эпидемиологиялық салауаттылығының тиiсті деңгейiн қамтамасыз етсе, барабар ретiнде басқа елдердiң санитарлық-iндетке қарсы (алдын алу) iс-шараларын таниды;

      34) ауру таралмаған немесе ауру таралу деңгейi төмен аумақтарды немесе олардың бөлiктерiн айқындайды";

      3) 7-1-бап мынадай мазмұндағы 14) тармақшамен толықтырылсын:

      "14) тәуекелдi бағалауды жүзеге асыруды ұйымдастырады";

      4) 8-баптың бiрiншi бөлiгi мынадай мазмұндағы 24) тармақшамен толықтырылсын:

      "24) өз құзыретi шегiнде тәуекелдi бағалауды жүзеге асыруды ұйымдастырады";

      5) 9-бапта:

      1-тармақ мынадай мазмұндағы 13) тармақшамен толықтырылсын:

      "13) тәуекелдi бағалауды жүзеге асырады";

      2-тармақ мынадай мазмұндағы 9) тармақшамен толықтырылсын:

      "9) тәуекелдi бағалауды жүзеге асырады";

      3-тармақ мынадай мазмұндағы 9) тармақшамен толықтырылсын:

      "9) тәуекелдi бағалауды жүзеге асырады";

      4-тармақ мынадай мазмұндағы 6) тармақшамен толықтырылсын:

      "6) тәуекелдi бағалауды жүзеге асырады";

      6) 15-баптың 1-тармағы "деректер банкiн түзу мен жүргiзудi" деген сөздерден кейін мынадай мазмұндағы бесiншi абзацпен толықтырылсын:

      "жалпыға бiрдей қабылданған халықаралық талаптары бар мемлекеттiк санитарлық-эпидемиологиялық нормалау жүйесінiң құжаттарын үйлестiрудi".

       **2-бап.**  Осы Заң ресми жарияланған күнiнен бастап қолданысқа енгiзiледi.

       *Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК